**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov sa predkladá s rozporom s

**Asociáciou priemyselných zväzov a dopravy**, ktorá

navrhuje zrušiť obmedzenie v zmysle § 7b ods. 5 a 6 zákona č. 82/2005 Z. z. o nelegálnej práci a nelegálnom zamestnávaní pre právnickú osobu alebo fyzickú osobu – podnikateľa, ktorí nesmú prijať prácu alebo službu od inej právnickej osoby alebo fyzickej osoby prostredníctvom fyzickej osoby, ktorú nelegálne zamestnáva;

**Republikovou úniou zamestnávateľov**, ktorá

navrhuje v čl. I za bod 2 vložiť nový bod 3, ktorý znie:

,, 3. § 3 sa dopĺňa odsekom 4, ktorý znie:

„(4) O nelegálne zamestnávanie nejde v prípade evidentného administratívneho pochybenia zamestnávateľa, ktorý po zistení takéhoto pochybenia vykonal bezodkladne nápravu.“.“.

Republiková únia zamestnávateľov zároveň navrhuje, aby tento bod nadobudol účinnosť 1. mája 2022.